polyglot-tagger/wikipedia-language-snippets-filtered huggingface dataset:
ന്ന് ആദ്യം ഫ്രഞ്ചിലേക്കും പിന്നെ ഇംഗ്ലീഷിലേക്കും മറ്റു യുറോപ്യൻ‍ ഭാഷകളിലേക്കും വിവർത്തനം ചെയ്തതിൽ പിന്നെ ഈ ശേഖരവും അതിൽ നിന്നെടുത്ത പല കഥകളും പാശ്ചാത്യരാജ്യങ്ങളിൽ വളരെ പ്രസിദ്ധിയാർജ്ജിച്ചു. മലയാളമടക്കമുള്ള നിരവധി ഭാഷകളിൽ ഇന്ന് ഈ കഥാശേഖരത്തിന്റെ വിവർത്തനം ലഭ്യമാണ്‌.
ഇതു താൻ വിശ്വസിക്കില്ലെന്നും, നേരിട്ടുകണ്ടാൽ മാത്രമേ വിസ്വാസം വരൂ എന്നും ഷഹരിയാർ ഷാസമാനോട് പറഞ്ഞു. അതിനായി ഒരു വഴി ഷാസമാൻ തന്നെ ഷരിയാറിനു ഉപദേശിച്ചു. നായാട്ടിനു പോവുകയാണെന്ന വ്യാജ വാർത്ത ഉണ്ടാക്കുക, ശേഷം കൊട്ടരത്തിൽ ഒളിഞ്ഞിരിക്കുക, അപ്പോഴറിയാം കാര്യങ്ങൾ. രാജാവ് അങ്ങനെ തന്നെ ചെയ്തു. അങ്ങനെ തന്റെ രാജ്ഞിയുടെ ചതി മനസ്സിലാക്കിയ ഷഹരിയാർ തങ്ങളെപ്പോലെ ദുഃഖമനുഭവിക്കുന്ന മറ്റൊരാളെ കണ്ടെത്തുന്നത് വരെ നമുക്ക് രാജപദവിയും അധികാരങ്ങളും ഒന്നും വേണ്ട എന്നു തീരുമാനിച്ചു.
കർഷകൻ ചിരിച്ചത് അയാളുടെ ഭാര്യ കണ്ട്, അവൾ കർഷകനുമായി വഴക്കിട്ടു. "നിങ്ങൾ എന്നെ കളിയാക്കിയാണ് ചിരിച്ചത്". കർഷകൻ അങ്ങനെയല്ല എന്ന് പറഞ്ഞപ്പോൾ എങ്കിൽ പിന്നെ എന്തിന് എന്നായി അവൾ. ആ രഹസ്യം ഒരാളോടും എനിക്ക് പറയാൻ പറ്റില്ല എന്നും അഥവാ പറത്താൻ അന്ന് ഞാൻ മരിക്കും എന്നും കർഷകൻ ഭാര്യയെ അറിയിച്ചു. പക്ഷെ അവൾ സമ്മതിച്ചില്ല. അവളുടെ വാശി സഹിക്കവയ്യാതെ കർഷകൻ അത് പറയാൻ തീരുമാനിച്ചു. മരണം ഉറപ്പായ കർഷകൻ വില്പത്രമെല്ലാം എഴുതി തയ്യാറാക്കി.
ആയിരത്തൊന്നു രാവുകളുടെ എല്ലാ പതിപ്പുകളിലും കാണുന്ന പൊതുവായ കാര്യം രാജാവായ ഷഹരിയാറും അദ്ദേഹത്തിന്റെ ഭാര്യയായ ഷഹർസാദയും ഉൾക്കൊള്ളുന്ന പ്രാഥമിക കഥാചട്ടകൂടാണ്‌. ഈ കഥാചട്ടക്കൂടിനെ ഉപയോഗിച്ചുകൊണ്ട് ഇതിലെ എല്ലാ നാടോടി കഥകളേയും പരസ്പരം ഇഴചേർത്തിരിക്കയാണ്‌. ചില പതിപ്പുകളിൽ ആയിരത്തിൽ താഴെ കഥകൾ മാത്രമേ കാണൂ.എന്നാൽ ചിലതിൽ ആയിരത്തൊന്നു കഥകളുണ്ടാവും.
ആയിരത്തൊന്നു രാവുകളിലെ പ്രസിദ്ധമായ ചില കഥകളാണ്‌ "അലാവുദ്ദീനും അത്ഭുത വിളക്കും",ആലി ബാബയും നാല്പതു കള്ളന്മാരും" എന്നിവ. ഇവ അടിസ്ഥാനപരമായി മധ്യേഷ്യൻ നാടോടി കഥകളാണങ്കിലും ,ആയിരത്തൊന്നു രാവുകളുടെ ചില അറബിക് പതിപ്പിൽ ഇത് ഉൾകൊള്ളുന്നില്ല. അവ ആദ്യകാലത്തെ യൂറോപ്പ്യൻ വിവർത്തകർ പിന്നീട് ഉൾകൊള്ളിച്ചതാണ്‌ എന്ന വാദങ്ങൾ ഉണ്ട്.
ഇത് കേട്ട് സ്തബ്ധനായ മന്ത്രി അതിനു സമ്മതിച്ചില്ല. അദ്ദേഹം പറഞ്ഞു: ഏതൊരു പിതാവും തന്റെ മക്കൾ മരിക്കുന്നത് ഇഷ്ടപ്പെടില്ല.അതിനാൽ തന്നെ ഞാനതിന് സമ്മതിക്കില്ല.
തന്റെ ഭാര്യയായ രാഗിണിയെ തട്ടിക്കൊണ്ടുപോയ, നിയമലംഘകനായ വീരയ്യ എന്ന ഗോത്രനേതാവിനെ, പിന്തുടരുന്ന നിഷ്കരുണനായ പൊലീസ് ഉദ്യോഗസ്ഥൻ ദേവ് പ്രകാശിന്റെ കഥയിലൂടെ, ഹൈന്ദവ ഇതിഹാസമായ രാമായണത്തിന്റെ കാതൽ ഇവിടെ സംവിധായകൻ മണിരത്നം ചിത്രീകരിക്കുന്നു. ഗോത്രനേതാവായ വീരയ്യ, ചിത്രത്തിൽ റോബിൻഹുഡിനു സമാനമായ ഒരു കഥാപാത്രമാണ്. പോലീസുകാരുടെ ക്രൂരമായ ബലാത്സംഗത്തിനിരയായി ആത്മഹത്യ ചെയ്ത തന്റെ സഹോദരിക്കു വെണ്ണില‌‌യ്‌ക്കു വേണ്ടി പ്രതികാരം ചെയ്യാനാണ് വീരയ്യ പൊലീസ് ഉദ്യോഗസ്ഥന്റെ ഭാര്യയെ തട്ടിക്കൊണ്ടുപോകുന്നത്. തുടർന്ന് തന്റെ ഭാര്യക്കു വേണ്ടി പോലീസ് ഉദ്യോഗസ്ഥൻ നടത്തുന്ന തിരച്ചിലും, അതിനിടയിൽ മൂന്നു പ്രധാന കഥാപാ‍ത്രങ്ങൾ നേരിടുന്ന മാനസിക സംഘർഷങ്ങളും, ഈ ചലച്ചിത്രത്തെ വനമദ്ധ്യത്തിൽ വച്ചു നടക്കുന്ന കഥാന്ത്യത്തിലേക്ക് കൂട്ടിക്കൊണ്ടുപോകുന്നു.
2008 ഫെബ്രുവരി മാസം പ്രഖ്യാപിക്കപ്പെട്ട രാവണൻ, സംവിധായകൻ മണിരത്നത്തിന്റെ തമിഴിലേക്കുള്ള തിരിച്ചുവരവ്, വിക്രം - ഐശ്വര്യറായ് ജോടികളുടെ സാന്നിധ്യം, തുടങ്ങിയ കാ‍രണങ്ങളാൽ മാധ്യമശ്രദ്ധ നേടി. എക്സ്‌ട്രാ നടീനടന്മാരുടെ ബാഹുല്യം കൊണ്ട് ശ്രദ്ധേയമായ രാവണന്റെ പ്രധാന ചിത്രീകരണകേന്ദ്രങ്ങൾ ചാലക്കുടി, ഊട്ടി എന്നിവയായിരുന്നു. പുറത്തിറങ്ങുന്നതിനു മുൻപ് തന്നെ രാവണന് കേന്ദ്ര ചലച്ചിത്ര സർട്ടിഫിക്കേഷൻ ബോർഡിൽ നിന്നും യൂണിവേഴ്സൽ റേറ്റിംഗ് ലഭിക്കുകയും, മൂന്നു ചിത്രങ്ങളുടെയും ചേർന്നുള്ള ലോകമെമ്പാടുമുള്ള വിതരണാവകാശം റിക്കാർഡ് വിലയായ 350 കോടി രൂപക്ക് വിറ്റുപോവുകയുംചെയ്തു. റിലീസ് ചെയ്ത ചിത്രത്തിന്റെ ഹിന്ദി പതിപ്പ് “രാവൺ” ബോക്സ്‌ ഓഫീസിൽ പരാജയപ്പെട്ടെങ്കിലും, “രാവണൻ” നിരൂപകരുടെ പ്രശംസ നേടുകയും, വാണിജ്യപരമായി വിജയിക്കുകയും ചെയ്തു.
മണിരത്നത്തിന്റെ സംവിധാനത്തിൽ വിക്രം, ഐശ്വര്യ റായ്, പൃഥ്വിരാജ്, കാർത്തിക്, പ്രഭു, പ്രിയാമണി തുടങ്ങിയവർ പ്രധാനവേഷങ്ങളിൽ അഭിനയിച്ച് 2010 -ൽ പുറത്തിറങ്ങിയ തമിഴ് ചലച്ചിത്രമാണ് രാവണൻ. സുഹാസിനി സംഭാഷണമെഴുതി, ഓസ്കാർ ജേതാവ് എ. ആർ. റഹ്‌മാൻ സംഗീതസംവിധാനം ചെയ്ത ഈ ചിത്രത്തിന്റെ ഛായാഗ്രഹണം സന്തോഷ് ശിവനും, എഡിറ്റിംഗ് എ. ശ്രീകർ പ്രസാദുമാണ് നിർവ്വഹിച്ചത്. രാവണന്റെ ചിത്രീകരണ വേളയിൽ തന്നെ ഈ ചിത്രം, നടീനടന്മാരിൽ ചെറിയ മാറ്റങ്ങളോടെ രാവൺ എന്ന പേരിൽ ഹിന്ദി ഭാഷയിൽ നിർമ്മിക്കുകയും, വില്ലൻ എന്ന പേരിൽ തെലുങ്ക് ഭാഷയിലേക്ക് മൊഴിമാറ്റം നറ്റത്തുകയും ചെയ്തു.
മണിരത്നം രചന നിർവ്വഹിച്ച “വീര” എന്ന ഗാനവും, വൈരമുത്തു രചന നിർവ്വഹിച്ച 5 ഗാനങ്ങളുമാണ് രാവണൻ എന്ന ചിത്രത്തിലുള്ളത്. ഓസ്കാർ പുരസ്കാര ജേതവ് എ. ആർ. റഹ്‌മാൻ സംഗീതസംവിധാനം നിർവ്വഹിച്ച രാവണനിലെ ഗാനങ്ങൾ 2010 മേയ് 5 -ന് സോണി മ്യൂസിക് പുറത്തിറക്കി.
ഒരു വിപണിയോ വ്യവസായമോ എണ്ണപ്പെട്ട സ്ഥാപനങ്ങൾ മാത്രം നിയന്ത്രിക്കുന്ന അവസ്ഥയാണ്‌ ഒലിഗോപൊളി . "" എന്ന പദത്തോട് സാദൃശ്യം തോന്നത്തക്ക വിധത്തിലാണ്‌ ഒലിഗോപൊളിയ്ക്ക് രൂപം കൊടുത്തിരിയ്ക്കുന്നത്. പരിമിതമായ എന്നർത്ഥം വരുന്ന ഒലിഗോയ് , വിൽക്കുക എന്നർത്ഥം വരുന്ന പൊലീൻ എന്നീ ഗ്രീക്ക് പദങ്ങളിൽ നിന്നാണ്‌ വ്യുല്പാദനം. സ്ഥാപനങ്ങളുടെ എണ്ണം പരിമിതമായതിനാൽ ഒരു സ്ഥാപനത്തിന്റെ നടപടികൾ മറ്റൊന്നിനെ ബാധിയ്ക്കുന്നു. പലപ്പോഴും ഒരു സ്ഥാപനത്തിന്റെ നീക്കങ്ങൾ വേറൊരു സ്ഥാപനത്തിനു മുൻകൂട്ടി കാണാൻ സാധിക്കും. അതുകൊണ്ട് വിപണനതന്ത്രങ്ങൾ മെനയുക ഭാവിയിൽ മറ്റു സ്ഥാപനങ്ങളിൽനിന്നുമുണ്ടായേക്കാവുന്ന പ്രതികരണങ്ങൾ കൂടി കണക്കിലെടുത്താണ്‌.
അസ്ഥിരമായ വിപണികളെ സ്ഥിരതയുള്ളതാക്കാനും അതിലൂടെ അവയിലെ നിക്ഷേപവും, ഉത്പന്ന വികസനവും സുരക്ഷിതമാക്കാനുമായും ചില സ്ഥാപനങ്ങൾ സഖ്യത്തിലേർപെടാറുണ്ട്. ഉദാഹരണത്തിന്‌ ചില വിപണികളിൽ മേധാവിത്തം വഹിയ്ക്കുന്ന സേവനദാതാവ് നിശ്ചയിയ്ക്കുന്ന വിലയാവും മറ്റു സേവനദാതാക്കളും പിന്തുടരുക. എന്നാൽ ഇത്തരം സഖ്യങ്ങൾ മിക്കവാറും രാജ്യങ്ങളിൽ കർക്കശമായ നിയമങ്ങൾക്കു വിധേയമാണ്‌. സഖ്യം ചേരലിന്‌ ഔപചാരികത വേണമെന്നില്ല.എന്നാലും സേവനദാതാക്കൾ ഏതെങ്കിലും വിധത്തിൽ ആശയവിനിമയം നടത്തിയാൽഅത് നിയമവിരുദ്ധമാവും.
സാധാരണയായി കണ്ടുവരുന്ന ഒരു പ്രതിഭാസമാണ്‌ ഒലിഗോപൊളി. ഒലിഗോപൊളിയുടെ വ്യാപനത്തെ സൂചിപ്പിയ്ക്കുവാനായി ഒരു സാന്ദ്രതാ അനുപാതം ഉപയോഗിയ്ക്കാറുണ്ട്. ഏതെങ്കിലും ഒരു വിപണിയിലെ ഏറ്റവും വലിയ നാല്‌ സേവനദാതാക്കളുടെ വ്യാപാര പങ്കിന്റെ ഒരളവാണ്‌ ഈ അനുപാതം. ഉദാഹരണത്തിന്‌ 2008 സാമ്പത്തിക വർഷത്തിലെ നാലാം പാദത്തിൽ അമേരിയ്ക്കയിലെ 89%ടെലകോം വിപണിയും , &, , - എന്നീ കമ്പനികളുടെ കൈവശമായിരുന്നു.
ഒലിഗോപൊളികൾ തമ്മിലുള്ള കിടമത്സരങ്ങൾക്ക് പല തരത്തിലുള്ള ഫലങ്ങളുണ്ട്. ചിലപ്പോൾ വിലയുയർത്തനും ഉത്പാദനം ചുരുക്കാനുമായി ഒലിഗോപൊളികൾ സീമിതമായ വ്യാപാര നടപടികളിൽ ഏർപ്പെടാറുണ്ട്. വിപണി പങ്കുവെയ്ക്കൽ, കൂട്ടുകെട്ട് എന്നിവ ഈ നടപടികളിൽ പെടും. ഇങ്ങനെ ഔപചാരികമായ ഒരു സഖ്യമാണ്‌ . അന്താരാഷ്ട്ര എണ്ണ വിലയെ സ്വാധീയ്ക്കുന്ന ഏറ്റവും വലിയ ഘടകം ന്റെ തീരുമാനങ്ങളാണ്‌.
ഇന്ത്യൻ അക്കൗണ്ട്സ് ആൻഡ് ആഡിറ്റ് സർവീസിലെ ഉന്നതനായ ഒരു ഉദ്യോഗസ്ഥനെയാണ് ഒരു സംസ്ഥാനത്തെ അക്കൗണ്ടന്റ് ജനറലായി നിയമിക്കുന്നത്. അദ്ദേഹത്തിന്റെ നേരിട്ടുള്ള ഉത്തരവാദിത്തം കംപ്ട്രോളർ ആൻഡ് ആഡിറ്റർ ജനറലിനോടാണ്. ഒരു സംസ്ഥാനത്തു നിന്ന് മറ്റൊരു സംസ്ഥാനത്തേക്ക് അക്കൗണ്ടന്റ് ജനറലിനെ സ്ഥലം മാറ്റാം. ഓരോ സംസ്ഥാനത്തിനും പ്രത്യേകം അക്കൌണ്ടന്റ് ജനറൽ വേണമെന്നാണ് വ്യവസ്ഥ. എന്നാൽ പ്രത്യേക പരിതഃസ്ഥിതികളിൽ ഒരു അക്കൗണ്ടന്റ് ജനറൽ ഒന്നിലധികം സംസ്ഥാനങ്ങളിലെ ആഡിറ്റിംഗിന്റെ ചുമതല വഹിച്ചുകൂടായ്കയില്ല. ഉദാഹരണമായി പഞ്ചാബ്, ഹരിയാന എന്നീ സംസ്ഥാനങ്ങൾക്ക് പൊതുവായി ഒരു അക്കൗണ്ടന്റ് ജനറലേയുള്ളു; അതുപോലെ അസമിലെയും നാഗാലൻഡിലെയും ആഡിറ്റിംഗ് പ്രവർത്തനങ്ങൾ ഒരു അക്കൗണ്ടന്റ് ജനറലിന്റെ കീഴിലാണ്. ഒരു സംസ്ഥാനത്തിലെ അക്കൗണ്ടന്റ് ജനറൽ സമീപസ്ഥമായ കേന്ദ്രഭരണ പ്രദേശങ്ങളിലെ ആഡിറ്റിംഗു കൂടി നിർവഹിക്കുന്ന ഉദാഹരണങ്ങളുമുണ്ട്.
ഇന്ത്യൻ ഭരണഘടന അനുസരിച്ച് കേന്ദ്രഗവൺമെന്റിലെ കംപ്ട്രോളർ ആൻഡ് ആഡിറ്റർ ജനറലിന്റെ അധികാരങ്ങളും ചുമതലകളും സംസ്ഥാനതലത്തിൽ പ്രയോഗിക്കുന്നത് അക്കൗണ്ടന്റ് ജനറൽ ആണ്. ഭരണനിർവഹണവിഭാഗം നടത്തുന്ന ധനവിനിയോഗത്തെ നിയന്ത്രിക്കുവാൻ നിയമനിർമ്മാണവിഭാഗത്തെ ഏറ്റവും കൂടുതൽ സഹായിക്കുന്നത് ഈ ഉദ്യോഗസ്ഥൻ സമർപ്പിക്കുന്ന ആഡിറ്റ് റിപ്പോർട്ടാണ്. സാധാരണ ഭരണകാര്യങ്ങളിൽ ഗവൺമെന്റിന്റെ പ്രവർത്തനവൈകല്യങ്ങൾ കണ്ടുപിടിക്കാൻ നിയമസഭയ്ക്ക് കഴിയും. എന്നാൽ അത്യന്തം സങ്കീർണമായ ധനവിനിയോഗനടപടികൾ പരിശോധിക്കുവാൻ പ്രത്യേകപരിശീലനവും പ്രയത്നവും ആവശ്യമാണ്. ഇവിടെയാണ് അക്കൗണ്ടന്റ് ജനറലിന്റെ സഹായം നിയമസഭയ്ക്ക് അനുപേക്ഷണീയമായിത്തീരുന്നത്. ഗവൺമെന്റിന്റെ ധനവിനിയോഗപ്രവർത്തനങ്ങളിൽ ക്രമക്കേടുള്ളതായി കണ്ടെത്തിയാൽ അതിനെ ഈ ഉദ്യോഗസ്ഥൻ ആഡിറ്റ് റിപ്പോർട്ടിലൂടെ അസംബ്ലിയുടെ ശ്രദ്ധയിൽപെടുത്തുന്നു.
ഭാരിച്ച ഉത്തരവാദിത്തമാണ് ഈ ഉദ്യോഗസ്ഥനിൽ നിക്ഷിപ്തമായിരിക്കുന്നത്. ഗവൺമെന്റ് കാലാകാലങ്ങളിൽ ചെലവാക്കുന്ന തുകകൾ ആഡിറ്റു ചെയ്യുകയെന്നതാണ് മുഖ്യകർത്തവ്യം. ഗവൺമെന്റിന്റെ വരവുചെലവു കണക്കുകൾ സൂക്ഷിക്കുകയെന്നതും ഇദ്ദേഹത്തിന്റെ ജോലിയിൽപെടുന്നു. നിയമസഭ ബഡ്ജറ്റിലൂടെ അനുവദിച്ചിട്ടുള്ളതിൽ കൂടുതൽ തുക ചെലവാക്കാതെ നിയന്ത്രിക്കേണ്ടതും ഇദ്ദേഹമാണ്. നിയമവിധേയമല്ലാത്ത ചെലവിനത്തെ തടയുന്നതിന് ഇദ്ദേഹത്തിനധികാരമുണ്ട്. നിയമസഭയുടെ പബ്ളിക് അക്കൗണ്ട്സ് കമ്മിറ്റിയുടെ മുമ്പിലും കംപ്ട്രോളർ ആൻഡ് ആഡിറ്റർ ജനറലിന്റെ മുമ്പിലും അക്കൗണ്ടന്റ് ജനറൽ ആഡിറ്റ് റിപ്പോർട്ടുകൾ സമർപ്പിക്കുന്നു.
ഗവൺമെന്റിന്റെ വരവു ചെലവു കണക്കുകൾ സൂക്ഷിക്കുവാനും, ധനവിനിയോഗം നിയമാനുസൃതമായ രീതിയിലാണോ എന്നു പരിശോധിക്കുവാനും നിയുക്തനായ ഉദ്യോഗസ്ഥനാണ്‌ അക്കൗണ്ടന്റ് ജനറൽ.
ലോകത്തെ ഏറ്റവും പുരാതനമായ എഴുത്തുരീതിയാണ് ക്യൂണിഫോം ലിപി. ഉർ വംശജരായ സുമേറിയക്കാർ വികസിപ്പിച്ചെടുത്ത ലിപിയാണിത്. ചുട്ടെടുത്ത കളിമൺ ഫലകങ്ങളാണിത്.കളിമണ്ണ് കൊണ്ട് ഫലകങ്ങളുണ്ടാക്കി അതിൽ എഴുതുകയോ രേഖപ്പെടുത്തുകയോ ബന്ധപ്പെട്ട അടയാളങ്ങളുണ്ടാക്കുകയോ ചെയ്തതിനു ശേഷം ഫലകങ്ങൾ തീയിൽ ചുട്ടെടുക്കുന്ന രീതിയാണിത്.കണ്ടെടുക്കപെട്ടതിൽ ഏറ്റവും പുരാതനമായ ഭാഷയാണു സുമേറിയരുടെ ക്യൂണിഫോം ലിപിയെന്നാണു ചരിത്രകാരന്മാരുടെ അഭിപ്രായം.
ക്യൂനസ് എന്നാൽ 'ആപ്പ്'എന്നും ഫോർമ എന്നാൽ ആകൃതി എന്നുമാണ് അർത്ഥം. ക്യൂണിഫോം അക്ഷരങ്ങൾക് ആപ്പിന്റെ ആകൃതിയാണുള്ളത്.അതിനാൽ അവ ആണികൾ പോലെയാണിരിക്കുന്നത്.
ഏഴുത്തുവിദ്യ രേഖകൾ സൂക്ഷിക്കുന്നതിനും,നിഘണ്ടു നിർമ്മാണത്തിനും,ഭൂമിയിടപാടുകൾക് നിയമസാധുത നൽകുന്നതിനും,രാജാക്കന്മാരുടെ പ്രവർത്തികൾ ആഖ്യാനം ചെയൂനത്തിനും, രാജാവ് മാമുൽ നിയമത്തിൽ വരുത്തുന്ന മാറ്റങ്ങൾ പ്രഖ്യാപിക്കുന്നതിനും മറ്റുമായി ഉപയോഗിക്കപെടുന്നു
മെസൊപ്പൊട്ടേമിയയിലെ ആദ്യ ഭാഷയായ സുമേറിയൻ ഭാഷ ക്രമേണ ഇല്ലാതാവുകയും തലസ്ഥാനത് അകടിയൻ ഭാഷ സ്ഥാപിക്കപ്പെടുകയും ചെയ്തു.
യഥാർത്ഥത്തിൽ, പിക്റ്റോഗ്രാഫുകൾ ഒന്നുകിൽ മൂർച്ചയുള്ള സ്റ്റൈലസ് ഉപയോഗിച്ച് ലംബമായ നിരകളിൽ കളിമൺ ടാബ്‌ലെറ്റുകൾ വരച്ചതോ കല്ലിൽ മുറിച്ചതോ ആയിരുന്നു. ഈ ആദ്യകാല ശൈലിക്ക് സ്ട്രോക്കുകളുടെ സ്വഭാവഗുണമുള്ള വെഡ്ജ് ആകൃതി ഇല്ലായിരുന്നു. ഈ കാലഘട്ടത്തിലെ മിക്ക പ്രോട്ടോ-ക്യൂണിഫോം രേഖകളും ഒരു അക്കൗണ്ടിംഗ് സ്വഭാവമുള്ളവയായിരുന്നു. പുതിയ ഗ്രന്ഥങ്ങൾ കണ്ടെത്തുന്നതിനനുസരിച്ച് പ്രോട്ടോ-ക്യൂണിഫോം ചിഹ്നങ്ങളുടെ പട്ടിക വളർന്നു, കൂടാതെ വേരിയന്റ് ചിഹ്നങ്ങൾ കൂടിച്ചേർന്നതിനാൽ ചുരുങ്ങുന്നു. നിലവിലെ ചിഹ്ന ലിസ്റ്റ് 705 ഘടകങ്ങൾ നീളമുള്ളതാണ്, 42 എണ്ണം സംഖ്യയും നാലെണ്ണം പ്രീ-പ്രോട്ടോ-എലാമൈറ്റും ആണ്.
ബിസി മൂന്നാം സഹസ്രാബ്ദത്തിന്റെ മധ്യത്തിൽ, ഒരു പുതിയ വെഡ്ജ്-ടിപ്പുള്ള സ്റ്റൈലസ് അവതരിപ്പിച്ചു, അത് കളിമണ്ണിലേക്ക് തള്ളിയിടുകയും, വെഡ്ജ് ആകൃതിയിലുള്ള അടയാളങ്ങൾ ഉണ്ടാക്കുകയും ചെയ്തു; അത് എഴുത്ത് വേഗത്തിലും എളുപ്പത്തിലും ആക്കി, പ്രത്യേകിച്ച് മൃദുവായ കളിമണ്ണിൽ എഴുതുമ്പോൾ. ടാബ്‌ലെറ്റിലേക്ക് സ്റ്റൈലസിന്റെ ആപേക്ഷിക സ്ഥാനം ക്രമീകരിക്കുന്നതിലൂടെ, എഴുത്തുകാരന് വിവിധ ഇംപ്രഷനുകൾ ഉണ്ടാക്കാൻ ഒരൊറ്റ ഉപകരണം ഉപയോഗിക്കാം. അക്കങ്ങൾക്കായി, തുടക്കത്തിൽ ഒരു വൃത്താകൃതിയിലുള്ള സ്റ്റൈലസ് ഉപയോഗിച്ചിരുന്നു, വെഡ്ജ്-ടിപ്പുള്ള സ്റ്റൈലസ് പൊതുവൽക്കരിക്കപ്പെടുന്നതുവരെ.
ബിസി രണ്ടാം സഹസ്രാബ്ദത്തിന്റെ തുടക്കത്തിലെ പഴയ അസീറിയൻ ഡക്റ്റസിനെ പ്രതിനിധീകരിക്കുന്നു, ഇത് ഹിറ്റൈറ്റിലേക്ക് സ്വീകരിച്ചു.
പുരാതന നിയർ ഈസ്റ്റിലെ നിരവധി ഭാഷകൾ എഴുതാൻ ഉപയോഗിച്ചിരുന്ന ഒരു ലോഗോ-സിലബിക് ലിപിയാണ് ക്യൂണിഫോം. വെങ്കലയുഗത്തിന്റെ ആരംഭം മുതൽ പൊതുയുഗത്തിന്റെ ആരംഭം വരെ സ്ക്രിപ്റ്റ് സജീവമായി ഉപയോഗിച്ചിരുന്നു. വെഡ്ജ് ആകൃതിയിലുള്ള ഇംപ്രഷനുകളുടെ അതിന്റെ അടയാളങ്ങൾ രൂപപ്പെടുന്നതിന്റെ പേരിലാണ് ഇത് അറിയപ്പെടുന്നത്. തെക്കൻ മെസൊപ്പൊട്ടേമിയയിലെ സുമേറിയൻ ഭാഷ എഴുതുന്നതിനാണ് ക്യൂനിഫോം ആദ്യം വികസിപ്പിച്ചെടുത്തത്. ക്യൂണിഫോം ആണ് ആദ്യകാല എഴുത്ത് സമ്പ്രദായം.
ബിസി 31-ാം നൂറ്റാണ്ട് മുതൽ എഡി രണ്ടാം നൂറ്റാണ്ട് വരെ, വികസനത്തിന്റെ പല ഘട്ടങ്ങളിലൂടെയും മൂന്ന് സഹസ്രാബ്ദങ്ങളിലേറെയായി ക്യൂണിഫോം എഴുത്ത് സമ്പ്രദായം ഉപയോഗിച്ചിരുന്നു. ആത്യന്തികമായി, റോമൻ കാലഘട്ടത്തിൽ അക്ഷരമാലാ ക്രമത്തിൽ ഇത് പൂർണ്ണമായും മാറ്റിസ്ഥാപിക്കപ്പെട്ടു, നിലവിലെ ഉപയോഗത്തിൽ ക്യൂണിഫോം സംവിധാനങ്ങളൊന്നുമില്ല. പത്തൊൻപതാം നൂറ്റാണ്ടിലെ അസീറിയോളജിയിൽ ഇത് തികച്ചും അജ്ഞാതമായ ഒരു എഴുത്ത് സമ്പ്രദായമായി മനസ്സിലാക്കേണ്ടതുണ്ട്. 1857-ൽ അതിന്റെ ഡീക്രിപ്റ്റിംഗ് വിജയകരമായി പൂർത്തിയാക്കി.
ആദ്യകാല ക്യൂണിഫോം ലിഖിതങ്ങൾ ലളിതമായ രേഖീയ ലിഖിതങ്ങൾ ഉപയോഗിച്ചിരുന്നു, ഒരു പോയിന്റഡ് സ്റ്റൈലസ് ഉപയോഗിച്ചാണ് നിർമ്മിച്ചത്, ചിലപ്പോൾ "ലീനിയർ ക്യൂണിഫോം" എന്നും വിളിക്കപ്പെടുന്നു, പുതിയ വെഡ്ജ്-ടൈപ്പ് സ്റ്റൈലസുകൾ അവയുടെ സാധാരണ വെഡ്ജ് ആകൃതിയിലുള്ള അടയാളങ്ങൾ അവതരിപ്പിക്കുന്നതിന് മുമ്പ്. ആദ്യകാല രാജവംശ ലിഖിത - ങ്ങളിൽ പലതും, പ്രത്യേകിച്ച് കല്ലിൽ നിർമ്മിച്ചവ, 2000 ബിസി വരെ രേഖീയ ശൈലി ഉപയോഗിച്ചു.
ബിസി രണ്ടാം സഹസ്രാബ്ദത്തിന്റെ മധ്യം വരെ എഴുത്തിന്റെ ദിശ; മുകളിൽ നിന്ന് താഴോട്ടും, വലത്തുനിന്ന് ഇടത്തോട്ടും ആയിരുന്നു. ക്യൂണിഫോം കളിമണ്ണ് ടാബ്‌ലെറ്റുകൾ ചൂളകളിൽ കത്തിച്ച് അവ കഠിനമായി ചുട്ടെടുക്കാം, അങ്ങനെ ഒരു സ്ഥിരമായ റെക്കോർഡ് നൽകാം, അല്ലെങ്കിൽ സ്ഥിരത ആവശ്യമില്ലെങ്കിൽ അവ ഈർപ്പമുള്ളതാക്കുകയും പുനരുപയോഗം ചെയ്യുകയും ചെയ്യാം. പുരാവസ്തു ഗവേഷകർ കണ്ടെത്തിയ കളിമൺ ടാബ്‌ലെറ്റുകൾ പലതും യാദൃശ്ചികമായി സംരക്ഷിക്കപ്പെട്ടവയാണ്.സൈന്യം അവർ സൂക്ഷിച്ചിരുന്ന കെട്ടിടങ്ങൾ കത്തിച്ചപ്പോൾ ചുട്ടുപഴുത്തു.
സിലബിക് ഘടകങ്ങൾ ഉപയോഗിച്ചുള്ള ആദ്യ ടാബ്‌ലെറ്റുകൾ -, 2,800 , ചില പിക്റ്റോഗ്രാഫിക് ഘടകങ്ങൾ അവയുടെ സൂചക മൂല്യത്തിനായി ഉപയോഗിക്കാൻ തുടങ്ങിയ സമയമാണിത്, ആശയങ്ങളോ വ്യക്തിഗത പേരുകളോ റെക്കോർഡുചെയ്യാൻ അനുവദിക്കുന്നു. പല ചിത്രഗ്രാഫുകൾക്കും അവയുടെ യഥാർത്ഥ പ്രവർത്തനം നഷ്‌ടപ്പെടാൻ തുടങ്ങി, നൽകിയിരിക്കുന്ന ചിഹ്നത്തിന് സന്ദർഭത്തിനനുസരിച്ച് വിവിധ അർത്ഥങ്ങൾ ഉണ്ടാകാം. 1,500 ഓളം അടയാളങ്ങളിൽ നിന്ന് 600 അടയാളങ്ങളായി ചുരുങ്ങി, എഴുത്ത് കൂടുതൽ ശബ്ദാത്മകമായി മാറി.
നിയോലിത്തിക്ക് കാലഘട്ടത്തിലെ മൺപാത്ര നിർമ്മാണ ഘട്ടത്തിന്റെ തുടക്കത്തിൽ, കന്നുകാലികളുടെയോ ചരക്കുകളുടെയോ പ്രത്യേക അളവ് രേഖപ്പെടുത്താൻ കളിമൺ ടോക്കണുകൾ ഉപയോഗിച്ചപ്പോൾ എഴുത്തിന്റെ ഉത്ഭവം പ്രത്യക്ഷപ്പെടുന്നു. ടോക്കണുകൾ ക്രമേണ മാറ്റി ഫ്ലാറ്റ് ടാബ്‌ലെറ്റുകൾ നൽകി, അതിൽ ഒരു സ്റ്റൈലസ് ഉപയോഗിച്ച് അടയാളങ്ങൾ രേഖപ്പെടുത്തി. 4-ആം സഹസ്രാബ്ദത്തിന്റെ അവസാനത്തിൽ ഉറുക്കിലാണ് യഥാർത്ഥ എഴുത്ത് ആദ്യം രേഖപ്പെടുത്തിയിരിക്കുന്നത്, അതിനുശേഷം സമീപ കിഴക്കിന്റെ വിവിധ ഭാഗങ്ങളിൽ.
സമകാലിക ക്യൂണിഫോം ഫലകങ്ങളിൽ കാണപ്പെടുന്ന ആദ്യകാല സുമേറിയൻ രാജാവ് കിഷിലെ "എൻമെബാരഗെസി" ആണ് . തുടർന്നുള്ള ഭരണകാലങ്ങളിൽ അതിജീവിക്കുന്ന രേഖകൾ ശിഥിലമാകാതെ മാറി, സർഗോണിക് കാലഘട്ടത്തിനു മുമ്പുള്ള കാലഘട്ടത്തിന്റെ അവസാനത്തോടെ, ഓരോ പ്രധാന നഗര-സംസ്ഥാനത്തിനും വർഷ-നാമങ്ങൾ പ്രകാരം രേഖകൾ തയ്യാറാക്കുന്നത് അതിന്റെ ലുഗലിന്റെ ചൂഷണങ്ങളെ അനുസ്മരിപ്പിക്കുന്ന ഒരു സാധാരണ രീതിയായി മാറി.
ഏറ്റവും വലിയ ശേഖരം ബ്രിട്ടീഷ് മ്യൂസിയത്തിന്റേതാണ് , ബർലിൻ വോർഡേരാസിയാറ്റിഷെസ് മ്യൂസിയം , ലൂവ്രെ , ഇസ്താംബുൾ പുരാവസ്തു മ്യൂസിയങ്ങൾ , നാഷണൽ മ്യൂസിയം ഓഫ് ഇറാഖ് , യേൽ ബാബിലോണിയൻ ശേഖരം ,പെൻ മ്യൂസിയം .
ബിസി രണ്ടാം സഹസ്രാബ്ദത്തിന്റെ തുടക്കത്തിൽ ഹിറ്റൈറ്റ് ഭാഷ എഴുതാൻ അക്കാഡിയൻ ക്യൂണിഫോം സ്വീകരിച്ചു. എബ്ലൈറ്റ്, എലാമൈറ്റ്, ഹുറിയൻ, ലൂവിയൻ, യുറാർട്ടിയൻ എന്നിവയാണ് പ്രധാന ക്യൂണിഫോം കോർപ്പറ ഉള്ള മറ്റ് ഭാഷകൾ. പഴയ പേർഷ്യൻ, ഉഗാരിറ്റിക് അക്ഷരമാലകളിൽ ക്യൂണിഫോം ശൈലിയിലുള്ള അടയാളങ്ങളുണ്ട്, എന്നിരുന്നാലും, അവ ക്യൂണിഫോം ലോഗോ-സിലബറിയുമായി ബന്ധപ്പെട്ടതല്ല.
ഈ ടോക്കണുകൾ ബിസി 9-ആം സഹസ്രാബ്ദം മുതൽ ഉപയോഗത്തിലുണ്ടായിരുന്നു, ബിസി രണ്ടാം സഹസ്രാബ്ദത്തിന്റെ അവസാനത്തിലും ഇടയ്ക്കിടെ ഉപയോഗത്തിൽ തുടർന്നു. സംഖ്യകളുമായി ബന്ധപ്പെട്ട മൃഗങ്ങളുടെ ചിത്രരൂപത്തിലുള്ള ആദ്യകാല ടോക്കണുകൾ ടെൽ ബ്രാക്കിൽ കണ്ടെത്തി, ബിസി നാലാം സഹസ്രാബ്ദത്തിന്റെ മധ്യത്തിലാണ് ഇത് കണ്ടെത്തിയത്. ചില സുമേറിയൻ പിക്റ്റോഗ്രാഫുകളുടെ യഥാർത്ഥ അടിസ്ഥാനം ടോക്കൺ രൂപങ്ങളാണെന്ന് അഭിപ്രായമുണ്ട്.
ജെഫ്രി സാംപ്സൺ പ്രസ്താവിച്ചു ; ഈജിപ്ഷ്യൻ ഹൈറോഗ്ലിഫുകൾ "സുമേറിയൻ ലിപിക്ക് കുറച്ച് കഴിഞ്ഞ് നിലവിൽ വന്നു, ഒരുപക്ഷേ, രണ്ടാമത്തേതിന്റെ സ്വാധീനത്തിൽ കണ്ടുപിടിച്ചതാണ്" . ഒരു ഭാഷയുടെ വാക്കുകൾ രേഖാമൂലം പ്രകടിപ്പിക്കുക എന്ന പൊതു ആശയം സുമേറിയൻ മെസൊപ്പൊട്ടേമിയയിൽ നിന്നാണ് ഈജിപ്തിലേക്ക് കൊണ്ടുവന്നത്". എഴുത്ത് കണ്ടുപിടിച്ച സമയത്ത് ഈജിപ്ത്-മെസൊപ്പൊട്ടേമിയ ബന്ധങ്ങളുടെ നിരവധി ഉദാഹരണങ്ങളുണ്ട്.
ഏറ്റവും പുതിയ അറിയപ്പെടുന്ന ക്യൂണിഫോം ടാബ്‌ലെറ്റ് 75-ലേതാണ്. അധികം താമസിയാതെ സ്ക്രിപ്റ്റ് പൂർണ്ണമായും ഉപയോഗശൂന്യമാവുകയും, 19-ആം നൂറ്റാണ്ടിൽ വീണ്ടും കണ്ടെത്തുകയും മനസ്സിലാക്കുകയും ചെയ്യുന്നതു. ക്യൂണിഫോമിന്റെ പഠനം " അസീറിയോളജി " വിഭാഗത്തിൽ പെടുന്നു. ലോകമെമ്പാടുമുള്ള മ്യൂസിയങ്ങളിൽ ഏകദേശം അര ദശലക്ഷം ടാബ്‌ലെറ്റുകൾ സൂക്ഷിച്ചിട്ടുണ്ടെന്ന് കണക്കാക്കപ്പെടുന്നു.
മെസൊപ്പൊട്ടേമിയയുടെ "പ്രാട്ടോ-സാക്ഷര" കാലഘട്ടം ഏകദേശം ബിസി 35 മുതൽ 32 വരെ നൂറ്റാണ്ടുകൾ വരെ വ്യാപിച്ചുകിടക്കുന്നു. ആദ്യത്തെ വ്യക്തമല്ലാത്ത രേഖാമൂലമുള്ള രേഖകൾ, ഏകദേശം 3,300 ബിസി മുതൽ യുറുക് കാലഘട്ടത്തിൽ ആരംഭിക്കുന്നു, തുടർന്ന് യുറുക് , ജെംഡെറ്റ് നസ്ർ, സൂസ എന്നിവയിൽ നിന്ന് കണ്ടെത്തിയ ടാബ്‌ലെറ്റുകൾ ഏകദേശം 2,900 ബിസി വരെയുള്ള കാലഘട്ടത്തിലാണ്.
ആദ്യത്തെ ആലേഖനം ചെയ്ത ടാബ്‌ലെറ്റുകൾ പൂർണ്ണമായും ചിത്രരചനയായിരുന്നു, അത് ഏത് ഭാഷയിലാണ് എഴുതിയതെന്ന് അറിയാൻ സാങ്കേതികമായി അസാധ്യമാക്കുന്നു, എന്നാൽ ഏകദേശം 2,900 ന് ശേഷമുള്ള ടാബ്‌ലെറ്റുകൾ സിലബിക് ഘടകങ്ങൾ ഉപയോഗിക്കാൻ തുടങ്ങി, ഇത് ഇൻഡോ-യൂറോപ്യൻ ഇതര സുമേറിയൻ ഭാഷാ ഘടനയെ വ്യക്തമായി കാണിക്കുന്നു.
ഭരണാധികാരിയുടെ നേട്ടങ്ങൾ രേഖപ്പെടുത്താൻ സ്തൂപങ്ങളിലും കൊത്തിയ റിലീഫുകളിലും സ്ക്രിപ്റ്റ് വ്യാപകമായി ഉപയോഗിച്ചു. സംസാരിക്കുന്ന ഭാഷയിൽ നിരവധി ഹോമോഫോണുകളും നിയർ-ഹോമോഫോണുകളും ഉൾപ്പെടുന്നു, തുടക്കത്തിൽ, "" , "" തുടങ്ങിയ സമാനമായ ശബ്ദ പദങ്ങൾ ഒരേ ചിഹ്നത്തിൽ എഴുതിയിരുന്നു.
ബിസി നാലാം സഹസ്രാബ്ദത്തിന്റെ അവസാനത്തിൽ "പിക്റ്റോഗ്രാഫിക് പ്രോട്ടോ-റൈറ്റിംഗിൽ" നിന്നാണ് ക്യൂണിഫോം സ്ക്രിപ്റ്റ് വികസിപ്പിച്ചെടുത്തത്, ഇത് അക്കൗണ്ടിംഗിനായി ഉപയോഗിച്ചിരുന്ന സമീപ കിഴക്കൻ ടോക്കൺ സിസ്റ്റത്തിൽ നിന്നാണ്. ഈ ടോക്കണുകളുടെ അർത്ഥവും ഉപയോഗവും ഇപ്പോഴും ചർച്ചാവിഷയമാണ്.
ഒരേ പോലെ തോന്നുന്ന വാക്കുകൾക്ക് വ്യത്യസ്ത അടയാളങ്ങളുണ്ടാകും; ഉദാഹരണത്തിന്, എന്ന അക്ഷരത്തിന് പതിനാല് വ്യത്യസ്ത ചിഹ്നങ്ങൾ ഉണ്ടായിരുന്നു. വാക്കുകൾക്ക് സമാനമായ അർത്ഥമുണ്ടെങ്കിലും വളരെ വ്യത്യസ്തമായ ശബ്ദങ്ങൾ ഉള്ളപ്പോൾ അവ ഒരേ ചിഹ്നത്തിലാണ് എഴുതിയത്.
ദൈവങ്ങൾ, രാജ്യങ്ങൾ, നഗരങ്ങൾ, പാത്രങ്ങൾ, പക്ഷികൾ, മരങ്ങൾ മുതലായവയുടെ പേരുകൾ സൂചിപ്പിക്കുന്ന ചില അടയാളങ്ങൾ ഡിറ്റർമിനേറ്റീവ്സ് എന്നറിയപ്പെടുന്നു. , സാധാരണയായി "ലോഗോഗ്രാഫിക്" ശൈലിയിൽ എഴുതുന്നത് തുടർന്നു.
അതിന്റെ ചരിത്രത്തിൽ, സുമേറിയൻ ക്യൂണിഫോം കൂടാതെ നിരവധി ഭാഷകൾ എഴുതാൻ അനുരൂപപ്പെട്ടു. ബിസി 24-ാം നൂറ്റാണ്ട് മുതൽ അക്കാഡിയൻ ഗ്രന്ഥങ്ങൾ സാക്ഷ്യപ്പെടുത്തുകയും ക്യൂണിഫോം റെക്കോർഡിന്റെ ഭൂരിഭാഗവും നിർമ്മിക്കുകയും ചെയ്യുന്നു.
കൂടുതൽ കൃത്യമായി പറഞ്ഞാൽ,എഴുത്തുകാർ അർത്ഥം നിർവചിക്കുന്നതിന്, അടയാളങ്ങൾ കൂട്ടിച്ചേർക്കുകയോ രണ്ട് അടയാളങ്ങൾ കൂട്ടിച്ചേർക്കുകയോ ചെയ്യാൻ തുടങ്ങി. അവർ ജ്യാമിതീയ പാറ്റേണുകളോ മറ്റൊരു ക്യൂണിഫോം ചിഹ്നമോ ഉപയോഗിച്ചു.
അവ്യക്തത ഒഴിവാക്കാൻ നിർണായക ചിഹ്നങ്ങൾ വീണ്ടും അവതരിപ്പിച്ചു. അക്കാലത്ത് ചിത്രഗ്രാഫുകളുടെ കൂടുതൽ പ്രാകൃതമായ സമ്പ്രദായത്തിൽ നിന്നാണ് ശരിയായ ക്യൂണിഫോം എഴുത്ത് ഉടലെടുത്തത്.
സെമിറ്റുകൾ ദക്ഷിണ മെസൊപ്പൊട്ടേമിയ കീഴടക്കിയതിനുശേഷം, ചില അടയാളങ്ങൾ എന്നതിൽ നിന്ന് - ലേക്ക് ക്രമേണ മാറി, കാര്യങ്ങൾ രേഖാമൂലം വ്യക്തമാക്കാൻ.
ഈജിപ്ഷ്യൻ ഹൈറോഗ്ലിഫുകളുടെ വികാസത്തിന് മുമ്പ്, സുമേറിയൻ പ്രോട്ടോ-ക്യൂണിഫോം ലിപിയുടെ വികാസത്തെ കാണിക്കുന്നു. ആദ്യത്തേത് രണ്ടാമത്തേതിനെ സ്വാധീനിച്ചു.
ലിംഗത്തിന് ഉദ്ധാരണം ഉണ്ടാകാത്ത അവസ്ഥയെ ഉദ്ധാരണശേഷിക്കുറവ് എന്ന് വിളിക്കുന്നു. ഇതിന് ശാരീരികവും മാനസികവുമായ കാരണങ്ങളുണ്ട്. ഉദ്ധാരണപ്രശ്‌നങ്ങളുടെ മുഖ്യ ശാരീരികകാരണങ്ങളെ മൂന്നായി തിരിക്കാവുന്നതാണ്. ഉദ്ധാരണത്തിനാവശ്യമായ ചോദനകൾ ലിംഗത്തിലേക്കെത്താത്ത ഞരമ്പ് സംബന്ധിച്ച കാരണങ്ങളാണ് ആദ്യത്തേത്. ലൈംഗികചോദനകൾ ശരിയായി സഞ്ചരിക്കാത്തത് തലച്ചോറിന്റെയോ സുഷുമ്‌നാനാഡിയുടെയോ സുഷുമ്‌നയിൽ നിന്ന് അരക്കെട്ടിലേക്കുള്ള അസംഖ്യം ചെറു ഞരമ്പുകളിലെയോ പ്രശ്‌നമാവാം. തലച്ചോറിനെ ബാധിക്കുന്ന മൾട്ടിപ്പിൾ സ്‌ക്ലീറോസിസ് പോലുള്ള പ്രശ്‌നങ്ങൾ, ഞരമ്പുകൾക്കേൽക്കുന്ന ക്ഷതങ്ങൾ, പക്ഷവാതം, ഞരമ്പിൽ രക്തം കട്ടപിടിക്കൽ, സുഷുമ്‌നയ്‌ക്കോ നട്ടെല്ലിനോ ഏറ്റ ക്ഷതം, വിറ്റാമിൻ ആ12 ന്റെ അപര്യാപ്തത, മൈലൈറ്റിസ്‌ പോലുള്ള രോഗങ്ങൾ, അരക്കെട്ടിലോ ബ്ലാഡറിലോ ഒക്കെ കാൻസറോ മറ്റോ വന്ന് നടത്തിയ വലിയ സർജറികൾ എന്നിവയും ഉദ്ധാരണപ്രശ്‌നമുണ്ടാക്കുന്ന ഞരമ്പുസംബന്ധിച്ച കാരണങ്ങളിൽപെടും. ദീർഘനാളത്തെ പ്രമേഹംകൊണ്ടും ഇതേ ബുദ്ധിമുട്ട് അനുഭവപ്പെടാം.
മിക്ക ലിംഗങ്ങളും ഉദ്ധാരണസമയത്ത് മുകളിലേക്ക് ചൂണ്ടിയാണ് നിൽക്കാറുള്ളതെങ്കിലും, ലിംഗത്തെ താങ്ങുന്ന അസ്ഥിബന്ധത്തിന്റെ സമ്മർദ്ദമനുസരിച്ച്, കുത്തനെയും, തിരശ്ചീനമായും, താഴേക്കു ചൂണ്ടിയുമെല്ലാം ഉദ്ധരിച്ച ലിംഗം കാണപ്പെടുന്നത് സധാരണവും, സ്വാഭാവികവുമാണ്. ഒപ്പം തന്നെ ലിംഗം നിവർന്നും, ഇടത്തോട്ടോ, വലത്തോട്ടോ, മുകളിലേക്കോ, താഴേക്കോ വളഞ്ഞും ഉദ്ധാരണം സംഭവിക്കാറുണ്ട്. പെയ്‌റോണി രോഗം ബാധിച്ചവരിൽ ഉദ്ധാരണസമയത്തെ ലിംഗത്തിന് അധികമായി വളവ് കാണുന്നത്, ഉദ്ധാരണ പ്രവർത്തനക്ഷമതിയില്ലായ്മ , ഉദ്ധാരണസമയത്ത് വേദന എന്നിവയ്ക്ക് കാരണമാവുകയും, രോഗബാധിതന് ശാരീരികമായും, മാനസികമായും വിഷമതകളുണ്ടാക്കുകയും ചെയ്യുന്നു. അകത്തേക്ക് കഴിക്കുന്ന കോൾഷെസിൻ പോലുള്ള മരുന്നുകൾ ഉപയോഗിച്ച് ചികിത്സിക്കപ്പെടുന്ന ഈ രോഗം, അവസാന മാർഗ്ഗമായി ശസ്ത്രക്രിയയിലൂടെ ഭേദമാക്കാറുണ്ട്.
മനസ്സിൽ ലൈംഗിക വികാരം ഉണ്ടാകുമ്പോൾ ഉദ്ധാരണം സംഭവിക്കുന്നു. ഉദ്ധാരണസമയത്ത് ലിംഗ അറകളിൽ ഉണ്ടാകുന്ന രക്തം നിറയൽ, ലിംഗത്തിനുണ്ടാവുന്ന വീക്കം, വലുതാവൽ, ദൃഢത എന്നിവ ലൈംഗികബന്ധം സാധ്യമാക്കുന്നു. ഉദ്ധാരണത്തോടൊപ്പം, വൃഷണസഞ്ചിയും മുറുകി ദൃഢമാവാറുണ്ട്, ഒപ്പം തന്നെ മിക്ക സന്ദർഭങ്ങളിലും, ലിംഗാഗ്രചർമ്മം പിന്നോട്ട് മാറി ലിംഗമുകുളം പുറത്തേക്ക് കാണപ്പെടുന്നു. ലിംഗം ഉദ്ധരിക്കുമ്പോൾ അല്പം വഴുവഴുപ്പുള്ള സ്രവവും പുറത്തേക്ക് വരുന്നു. ഇതൊരു ചെറിയ അണുനാശിനിയായും, സുഖകരമായ സംഭോഗത്തിന് സ്നിഗ്ദത നൽകുന്ന ലൂബ്രിക്കന്റായും, യോനീനാളത്തിലെ പിഎച്ച് ക്രമീകരിക്കാനും അതുവഴി ബീജങ്ങൾ നശിച്ചു പോകാതിരിക്കാനും സഹായിക്കുന്നു. എല്ലാ ലൈംഗികപ്രവർത്തനങ്ങൾക്കും ഉദ്ധാരണം ഒരു അവശ്യഘടകമല്ല. എന്നിരുന്നാലും ലിംഗം യോനിയിൽ പ്രവേശിപ്പിച്ചു ചലിപ്പിക്കുന്ന രീതിയിലുള്ള ലൈംഗികബന്ധത്തിന് ഇത് ആവശ്യമാണ്.
ലിംഗത്തിലേക്ക് വേണ്ടത്ര രക്തം കയറാത്ത പ്രശ്‌നമാണ് രണ്ടാമത്തേത്. ഇതിനെ ധമനീജന്യ പ്രശ്‌നങ്ങളെന്നു വിളിക്കാം. ലിംഗത്തിലെ കാവർണോസ അറകളിലേക്ക് രക്തമെത്തിക്കുന്ന ധമനികളിലെ പ്രശ്‌നംകൊണ്ടാകുമിത്. ഈവഴിക്കുള്ള ധമനികളിലെവിടെയെങ്കിലും അതിറോസ്‌ക്ലീറോസിസ് മൂലം തടസ്സമുണ്ടായിട്ടുണ്ടാവാം. പുകവലി, രക്തസമ്മർദ്ദം, കൊളസ്‌ട്രോൾ ആധിക്യം, അരക്കെട്ടിന്റെ ഭാഗത്തേൽക്കുന്ന റേഡിയേഷൻ തുടങ്ങിയവ അതിറോസ്‌ക്ലീറോസിസ് സാധ്യത കൂട്ടും. ധമനികൾക്കേൽക്കുന്ന ക്ഷതങ്ങൾ, വീഴ്ച തുടങ്ങിയവയും ധമനീജന്യ ഉദ്ധാരണപ്രശ്‌നങ്ങൾക്ക് വഴിവെക്കാം. ചന്തികുത്തിയുള്ള വീഴ്ച, ഇടുപ്പെല്ല് പൊട്ടൽ, കാലുകൾ ഇരുവശത്തേക്കും അകന്നുള്ള വീഴ്ച എന്നിവയും ധമനികൾക്ക് കേടുവരുത്താം.
ലിംഗത്തിൽ പരമാവധി രക്തം നിറഞ്ഞ അവസ്ഥയാണ് പൂർണ്ണഉദ്ധാരണം . തുടർന്ന് ലിംഗത്തിന്റെ മൂലഭാഗത്തുള്ള പേശികൾ ചുരുങ്ങി ഉറപ്പ് വീണ്ടും കൂടുന്നു. ഈ അവസ്ഥയെ ദൃഢ ഉദ്ധാരണം എന്നു പറയും. ഈ സമയത്ത് ലിംഗത്തിനകത്തെ രക്തസമ്മർദ്ദം ശരീരത്തിന്റെ ഇതരഭാഗങ്ങളെ അപേക്ഷിച്ച് എത്രയോ മടങ്ങായിരിക്കും. ഉദ്ധാരണത്തെയും ലൈംഗിക ഉദ്ദീപനത്തെയും ത്വരിതപ്പെടുത്തുന്നതിൽ നൈട്രിക് ഓക്‌സൈഡ് എന്ന രാസവസ്തുവിന് സുപ്രധാന പങ്കുണ്ടെന്നത് തെളിയിക്കപ്പെട്ടത് അടുത്തയിടെയാണ്. സി ൽഡിനാഫിൽ സിട്രേറ്റ് എന്ന രാസനാമമുള്ള വയാഗ്ര ഗുളിക ഈ തത്ത്വമാണ് പ്രയോജനപ്പെടുത്തിയത്. വൈദ്യശാസ്ത്രരംഗത്ത്, ഈ കണ്ടുപിടിത്തം 'നൂറ്റാണ്ടിന്റെ കണ്ടുപിടിത്തം' എന്നാണറിയപ്പെടുന്നത്.
ലിംഗത്തിലുള്ള രണ്ട് രക്തക്കുഴലുകളിലേക്ക് സിരകളിലൂടെ രക്തപ്രവാഹമുണ്ടാവുകയും, അതു വഴി ഈ രക്തക്കുഴലുകൾ വീർക്കുകയും ചെയ്യുമ്പോഴാണ് ഉദ്ധാരണം സംഭവിക്കുന്നത്. ശരീരശാസ്ത്രപരമായ പല ഉത്തേജനങ്ങൾ ഈ രക്തപ്രവാഹത്തിനു കാരണമാവുന്നു. കോർപറ കവർനോസകളുടെ തൊട്ടുതാഴെയായി സ്ഥിതിചെയ്യുന്ന കുഴലായ കോർപ്പസ് സ്പോഞ്ചിയോസത്തിന്റെ അറ്റത്തുള്ള മൂത്രദ്വാരത്തിലൂടെ, മൂത്രമൊഴിക്കുമ്പോൾ മൂത്രവും, സ്‌ഖലനസമയത്ത് ശുക്ലവും, ചെറിയ തോതിൽ സ്നേഹദ്രവവും പുറത്തേക്ക് വരുന്നു. ഉദ്ധാരണസമയത്ത് കോർപ്പസ് സ്പോഞ്ചിയോസവും ചെറിയ തോതിൽ വീർക്കാറുണ്ട്.
പ്രായമായ ആളുകൾക്ക് ഉദ്ധാരണം ഉണ്ടാകാൻ കൂടുതൽ സമയം വേണ്ടി വന്നേക്കാം. ഇവർക്ക് ഉദ്ധാരണത്തിന് നേരിട്ടുള്ള സ്പർശനം ഇതിന് ആവശ്യമാണ്. അതിനാൽ ലിംഗഭാഗത്തു നേരിട്ട് ഉത്തേജിപ്പിക്കുന്നത് ഇത്തരം പ്രശ്നങ്ങളെ മറികടക്കാൻ അനുയോജ്യമാണ്. ഇവരുടെ പങ്കാളിയുടെ മനോഭാവവും ഇതിൽ പ്രധാനമാണ്. ദീർഘനേരം സംഭോഗപൂർവലീലകൾ അഥവാ ഫോർപ്ലേയ്ക്ക് സമയം ചിലവഴിക്കുന്നത് മതിയായ ഉദ്ധാരണം ലഭിക്കാൻ പുരുഷന്മാരെ സഹായിക്കുന്നു. ചെറുപ്പക്കാർക്കും ഫോർപ്ലേ കൂടുതൽ ദൃഢതയും ഉദ്ധാരണവും കൈവരിക്കുന്നതിന് സഹായിക്കും.
ഉദ്ധാരണ സമയത്ത് ലിംഗത്തിനു വളവ് സംഭവിക്കുന്നതിന്റെ വിശദവിവരങ്ങൾ; നേരെ നിൽക്കുന്ന പുരുഷലിംഗത്തിന്റെ വളവ് ഡിഗ്രിയിലും, ഒപ്പം പ്രസ്തുത വളവ് എത്ര ശതമാനം പേരിൽ കാണപ്പെടുന്നു എന്നും താഴെ പട്ടികയിൽ നൽകിയിരിക്കുന്നു. വയറിനു നേരേ കുത്തനെ വരുന്നതിനെ 0 ഡിഗ്രി കൊണ്ടും, മുന്നോട്ട് തിരശ്ചീനമായി വരുന്നതിനെ 90 ഡിഗ്രി കൊണ്ടും, പാദത്തിനു നേരെ വരുന്നതിനെ 180 ഡിഗ്രി കൊണ്ടും സൂചിപ്പിച്ചിരിക്കുന്നു. ഉദ്ധരിച്ച ലിംഗം മുകളിലേക്ക് ചൂണ്ടിയിരിക്കുന്നതായാണ് സാധാരണ കാണപ്പെടാറ്.
സിൽഡനാഫിൽ പ്രധാനചേരുവയായ ഒരു ഔഷധമാണ് വയാഗ്ര. വയാഗ്രയുടെ കണ്ടുപിടുത്തം തികച്ചും യാദൃശ്ചികമായിരുന്നു എന്ന് പറയപ്പെടുന്നു. ഫാർമസ്യൂട്ടിക്കൽ രംഗത്തെ പ്രസിദ്ധരായ ഫൈസർ ഹൃദയസംബന്ധമായ അസുഖത്തിനെതിരെ ഒരു മരുന്ന് കണ്ടു പിടിക്കുകയുണ്ടായി. എന്നാലിത് ആ ഉദ്ദേശ്യത്തിൽ തികഞ്ഞ പരാജയമായിരുന്നു. അതേ സമയം അതിൻ്റെ മറ്റൊരു പ്രവർത്തനം പ്രതീക്ഷിക്കാത്ത ഉപയോഗത്തിനുള്ളതുമായി മാറി. അങ്ങനെ ആ നീലക്കളറിലുള്ള ഗുളിക വയാഗ്ര എന്ന പേരിൽ അവതരിക്കപ്പെട്ടു.
ലിംഗത്തിൽ സ്​പർശമോ മനസ്സിൽ ലൈംഗികചിന്തയോ മറ്റ് ഉദ്ദീപനങ്ങളോ ഉണ്ടാകുമ്പോൾ ലിംഗത്തിനകത്തെ നനുത്ത അറകളാൽ നിർമിതമായ ഉദ്ധാരണകലകൾ വികസിക്കുന്നു; പ്ര ധാനമായും കാവർണോസ അറകളുടെ വികാസത്താലാണ് ഉദ്ധാരണമുണ്ടാകുന്നത്. ഇങ്ങനെ വികസിക്കുന്ന അറകളിലേക്ക് ശരീരത്തിൽനിന്ന് രക്തം പ്രവഹിക്കുന്നു. ഇങ്ങനെ അറകൾ വീർത്ത് ചുറ്റുമുള്ള ചെറുസിരാപടലങ്ങൾ അടയുകയും കയറിയ രക്തം പുറത്തുപോവാതിരിക്കുകയും ചെയ്യും. ഇങ്ങനെ ഉദ്ധരിച്ച അവസ്ഥ നിലനിൽക്കുന്നു.
ലൈംഗികബന്ധം മൂലമോ, സ്വയംഭോഗം മൂലമോ, അല്ലെങ്കിൽ മറ്റേതെങ്കിലും കാരണത്താലോ ശുക്ലസ്‌ഖലനം സംഭവിച്ചുകഴിഞ്ഞാൽ സാധാരണയായി ഉദ്ധാരണവും അവസാനിക്കും. എന്നാൽ ലിംഗത്തിന്റെ നീളവും വണ്ണവും അനുസരിച്ച് ഉദ്ധാരണം സംഭവിച്ച ലിംഗം പൂർവ്വസ്ഥിതിയിലെത്താനുള്ള സമയം വ്യത്യാസപ്പെടുന്നു. ശുക്ല സ്ഖലനത്തിനുശേഷം വീണ്ടും ഉദ്ധാരണം സംഭവിക്കാൻ കുറച്ചധികം സമയം എടുത്തേക്കാം.
ലിംഗത്തിലെത്തിയ രക്തം അവിടെ സംഭരിക്കപ്പെടാതെ തിരിച്ചിറങ്ങിപ്പോകുന്ന പ്രശ്‌നമാണ് അടുത്തത്. സിരാസംബന്ധിയായ പ്രശ്‌നമാണിത്. കാവർ ണോസയിലെ മൃദുപേശികളിലും മറ്റുമുള്ള സിരകളുടെ പ്രശ്‌നമാണിത്. സ്ഖലനം കഴിഞ്ഞശേഷവും ഉദ്ധാരണം ചുരുങ്ങാത്ത രോഗാവസ്ഥയ്ക്ക് ചെയ്യുന്ന ശസ്ത്രക്രിയകൊണ്ടും ഇത്തരം സിരാപ്രശ്‌നങ്ങൾ വരാം.
വയാഗ്ര ഒരു ലൈംഗിക ഉത്തേജന ഔഷധം മാത്രം ആണെന്നാണ് പൊതുധാരണ. എന്നാലത് തെറ്റാണ്. പുരുഷന്മാരിൽ ലൈംഗികതാല്പര്യം ജനിപ്പിക്കാനോ കൂട്ടാനോ ഇതുകൊണ്ട് സാധിക്കില്ല, മറിച്ച് ലൈംഗികതാല്പര്യമുള്ള സമയത്ത് മാത്രമേ വയാഗ്രയുടെ ഉപയോഗം കൊണ്ട് ഗുണമുള്ളൂ. രക്തപ്രവാഹം വർദ്ധിപ്പിച്ച് ലിംഗ ഉദ്ധാരണത്തെ ശക്തിപ്പെടുത്തുക എന്നതാണ് വയാഗ്രയുടെ പ്രവർത്തന രീതി.